ДО

КМЕТА НА ОБЩИНА ЛУКОВИТ

И ОБЩИНСКИ СЪВЕТ ЛУКОВИТ

ДОКЛАД

ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ

В НЧ ,,ВАСИЛ ЛЕВСКИ - 1948 Г.“ С. ПЕЩЕРНА ПРЕЗ 2022 Г.

Настоящият доклад е разработен на основание чл. 26а, ал. 4 от Закона за народните читалища и във връзка с предложение за дейността на НЧ „Васил Левски-1948 г.” с. Пещерна през 2022г., залегнало в Програмата за развитие на читалищната дейност в община Луковит през 2022 г.

През 2022 г. дейността на НЧ „Васил Левски-1948 г.” беше свързана със задоволяване на културно-просветните потребностите на населението в Пещерна, съобразно целите и задачите на Годишната програма за развитие на читалищната дейност в община Луковит.

НЧ „Васил Левски-1948 г.” през 2022 г. продължи дейността си по уреждане и поддържане на библиотеката. Библиотечният фонд се увеличи с 36 бр. книги и вече наброява 3 570 тома. От постъпилите през 2022 г. читалището е закупило 3 нови книги, 4 бр. нови книги са подарени от г-жа Мария Пешова, а 26 бр. книги са подарени от г-н Дончо Цочев.

От планираните мероприятия за повишаване на читателския интерес провеждаме литературни четения и представяме нови книги. На 6 януари 2022 г. отбелязахме 174 години от рождението на Христо Ботев. На 22 септември 2022 г. си припомнихме любими произведения на Иван Вазов по повод 101 години от смъртта му а, в Деня на будителите проведохме и викторина.

Разполагаме с 2 бр. компютри, 1 бр. копирна машина и достъп до интернет, като при нужда и съобразно противоепидемичните мерки предоставяме компютърни и интернет услуги на жителите на селото.

През лятната ваканция с децата от клуб ,,Сръчни ръчички‘‘ проведохме различни занимания и състезания. Клубът се състои от 10 членове до 16 годишна възраст. През годината те участваха в оформяне на изложби с рисунки, в лазаруване и коледуване, както и в празнични програми по различни поводи.

По инициатива на г-жа Мария Пешова и съорганизатори кметският наместник Илка Петкова и местното народно читалище ,,Васил Левски-1948г‘‘, последният ден на месец юли, се осъществи филмова вечер, на която се прожектира българският филм ,,Стубленските липи‘ на режисьора Дако Даковски . В масовите сцени са участвали жители от селото Пещерна. Сред присъстващите бяха директора на Народния театър ,,Иван Вазов‘‘-Васил Василев и зам. директора на Софийската опера и балет – Христина Станева, заедно със своите семейства.

От планираните мероприятия в културния календар за 2022 г. сме изпълнили следните:

1. 21.01.2022 г. – Ден на родилната помощ (Бабинден): посетихме бившата акушерка Петруша Николова.
2. 14.02.2022 г.-Отпразнувахме деня на лозаря и избрахме най-хубавите домашно вино и домашна гроздова ракия.
3. 01.03.2022 г. – Баба Марта: с децата от клуб „Сръчни ръчички“ украсихме с мартеници дърво в парка пред кметството и закичихме с мартеници домовете на всички жители на село Пещерна.
4. 03.03.20202г. – Отбелязахме Националния празник с рецитал пред паметната плоча на загиналите във войните жители на селото.
5. 16.04.2022 г. – Лазарки в национални носии и песни лазаруваха по домовете.
6. 11.05.2022 г. – В деня на светите братя Кирил и Методий, децата от клуб „Сръчни ръчички“ и гости от гр. Тетевен представиха програма.
7. 18.07.2022 г. – 184 години от рождението на Васил Левски – патрон на читалището;
8. 02.08.2022 г. – Традиционен събор-курбан на село Пещерна;
9. 25.12.2022 г. – Коледуване.

В изпълнение на чл.26а, ал 3 от Закона за народните читалища и съгласно Договор от 12.05.2022г. между Община Луковит и НЧ,,Васил Левски-1948г.‘‘ с. Пещерна, на читалището бяха предоставени:

-12366 /Дванадесет хиляди триста шестдесет и шест/ лева целева субсидия от държавния бюджет;

-300 /Триста/ лева от Културния календар на Община Луковит за 2022г. за организиране и провеждане на Традиционния събор-курбан на село Пещерна.

Председател: Илка Петкова

Секретар: Димитринка Йотова